דרגון בול GT

דרגון בול GT (ביפנית: ドラゴンボールGT, באנגלית: Dragon Ball GT) היא סדרת אנימה יפנית, אשר היא סדרת המשך לסדרה דרגון בול Z. בניגוד לסדרות האנימה דרגון בול ודרגון בול Z, דרגון בול GT לא מהווה עיבוד טלוויזיוני ישיר לסדרת מאנגה של אקירה טוריאמה, אלא סדרת אנימה מקורית שהופקה על ידי אולפני טואי אנימציה, ועל כן היא לא נחשבת כחלק מהקאנון העלילתי של יקום דרגון בול. הסדרה שודרה במקור ביפן ב-Fuji TV בין ה-7 בפברואר 1996 עד 19 בנובמבר 1997, והיא כוללת 64 פרקים ופרק ספיישל.

עלילת הסדרה מתרחשת מספר שנים לאחר אירועי הסדרה דרגון בול Z ועוקבת אחר הרפתקאותיו של גוקו, אשר הפך בטעות לילד בתחילת הסדרה ובעקבות כך נאלץ להסתובב ברחבי הגלקסיה יחד עם פאן וטראנקס על מנת למצוא את כל שבעת כדורי הדרקון השחורים לפני שהם יגרמו להשמדת כדור הארץ, וכמו גם במטרה לגרום לכך שהוא ישוב לגודלו האמיתי.

בישראל, הסדרה המדובבת לעברית שודרה בשנת 2005 בערוץ הילדים. את שיר הפתיחה של הסדרה בגרסתה העברית ביצעו אלי לולאי ואורנה כץ.

ב-4 בינואר 2026 החלו שידורים חוזרים של הסדרה בערוץ ג'וניור, כאשר היא מחליפה לחלוטין את הסדרה "מכשפות או לא להיות" , שהחלה שידורים בשבוע שלפני. בשונה מערוץ הילדים, שירי הפתיחה והסיום נשארו בשפה היפנית, כמו כן שונה יחס הגובה-רוחב ל-16:9.

 סקירת סדרה 
סאגהפרקיםתאריכי שידור (יפן)תאריכי שידור (ארצות הברית)תאריכי שידור (ישראל)שודרה לראשונהשודרה לאחרונהשודרה לראשונהשודרה לאחרונהשידור מקורי
(ערוץ הילדים, משוער)שידור מחודש
(ערוץ ג'וניור)שודרה לראשונהשודרה לאחרונה1כדורי הדרקון השחורים1-167 בפברואר 199612 ביוני 19965 בפברואר 200522 בפברואר 2012העונה הראשונה דובבה מחדש במהלך שנת 2005. במקור, כשעלתה הסדרה לשידור ב-2003 אולפני Funimation הפיקו פרק "סיכום" עם תקציר העלילה של כל 16 הפרקים הראשונים, ועברו לשדר ישירות את סאגת בייבי. פרק 16 הושמט מהדיבוב המחודש, ועלה לשידור שוב רק ב-2012.20054 בינואר 202625 בינואר 20262בייבי17-4019 ביוני 19965 במרץ 199714 בנובמבר 20033 ביולי 200426 בינואר 2026TBA4סופר 1741-4712 במרץ 19974 ביוני 199710 ביולי 200421 באוגוסט 2004TBA3דרקוני הצל48-6411 ביוני 199719 בנובמבר 199728 באוגוסט 200429 בינואר 2005

 עלילה 
עלילת הסדרה מחולקת לארבעה סאגות:

 סאגת כדורי הדרקון השחורים 
בתחילת הסדרה הקיסר פילאף וחבורתו, שכלל חבריה כבר הזקינו, שמתגנבים למצפה השמיימי, ומצליחים להשיג את שבעת כדורי הדרקון השחורים (סוג ייחודי לסדרה שלא אוזכר מעולם בסדרות הקודמות) אשר נותנים לו את היכולת להגשים כל משאלה בה יחפוץ. הקיסר פילאף מאיים על גוקו שכעונש על חטטנותו ועל החיבול בתוכניותיו, הוא יבקש שגוקו יהפוך שוב לילד כדי שיוכל להכות אותו. הדרקון שזומן חושב שזוהי משאלתו של פילאף (אשר רצה לבקש שליטה עולמית), והופך את גוקו לילד קטן. כתוצאה מכך כדורי הדרקון השחורים מתפזרים בכל רחבי הגלקסיה, וגוקו מגלה שאם אף אחד לא יאתר ויאסוף את כל שבעת כדורי הדרקון השחורים בתוך שנה, כדור הארץ יושמד. בעקבות כך גוקו יוצא למסע ברחבי הגלקסיה יחד עם טראנקס ופאן במטרה למצוא את כל כדורי הדרקון השחורים. לאורך המסע החבורה נתקלת באויבים ושונים.

 סאגת בייבי 
בינתיים, יצור פרזיטי ומרושע בשם בייבי מוחזר לחיים כרובוט על ידי המדען הרשע ד"ר מיו. בייבי מעוניין לנקום בבני שבט הסאיין על כך שהם החריבו בעבר את כוכב הבית שלו והשמידו את בני הגזע שלו. לאחר שבייבי הורג את ד"ר מיו, הוא מגיע לכדור הארץ וזורע בו הרס רב. גוטן נלחם בו ובייבי שורט את גוטן. גוטן חשב שחיסל את בייבי אבל בייבי שרד והשתלט על גוטן. גוהאן חש שמשהו לא בסדר בגוטן, נלחם בו והפסיד לו. בייבי גוהאן נלחם בווג'יטה, שוכב על הספה ומנסה לנצח את השליטה של בייבי, הוא מצליח לזמן קצר ועף לקרב של ווג'יטה ובייבי גוהאן ובסוף בייבי מצליח להשתלט על מקיטה ועל כל שאר התושבים קודם, טרם השתלטות בייבי על גוטן. בינתיים גוקו מוצא את הכדור האחרון והם חוזרים לכדור הארץ ומגלים שרוב חבריהם נתונים לשליטת בייבי ושהוא זורע בכדור הארץ הרס וחורבן. גוקו נלחם בבייבי וג'יטה, אך בייבי וג'יטה מתחזק עוד יותר ומצליח להכריע אותו אפילו במצב סופר סאיין 3. גוקו נאלץ להצמיח מחדש את זנבו, הופך לגורילה מוזהבת (אוזארו מוזהב) אך בזכות שליטה בזעמו, מצליח להשתלט על השתנות זו ולהפוך לסופר סאיין 4. גוקו כמעט מביס את בייבי וג'יטה אך המצב משתנה כשבייבי וג'יטה הופך אף הוא לגורילה מוזהבת. לאחר קרב עז בייבי מובס בסופו של דבר.

 סאגת סופר 17 
בגיהנום ד"ר מיו וד"ר ג'ירו רוקמים מזימה לחסל את יריבם המושבע גוקו אחת ולתמיד. דוקטור מיו יוצר בגיהנום גרסה חדשה וחזקה יותר של אנדרואיד 17 תוך כדי זה שהוא ודוקטור ג'ירו מבצעים שטיפת מוח על אנדרואיד 17 בכדור הארץ. האינטראקציה בין אנדרואיד 17 מכדור הארץ לתאומו מהגיהנום יוצרת פורטל בין הגיהנום לכדור הארץ אשר שולח את גוקו לגיהנום וגורם לכל האויבים שחוסלו על ידי לוחמי ה-Z להשתחרר בחזרה לכדור הארץ.

לאחר שהוא מביס בגיהנום נגד יריביו הוותיקים סל ופריזה, גוקו חוזר לכדור הארץ. בינתיים שני האנדרואידים 17 נפגשים ומתאחדים ביניהם, מה שיוצר את מכונת ההריגה האולטימטיבית - סופר 17. סופר 17, שקם על יוצריו וחיסל גם את ג'ירו וגם את מיו, ממרר לסופר סאיין 4 גוקו את החיים כשהוא שואב לתוכו כל מתקפה ומתקפה שגוקו מפעיל נגדו ומתחזק יותר. עם זאת קטילתו של קרילין על ידי סופר 17 מעוררת את זעמה של אנדרואיד 18, אשתו, שנלחמת נגדו ומסיחה את דעתו מגוקו. גוקו חוזר לצורה הרגילה שלו ומפעיל נגד סופר 17 את מתקפת המחץ שלו, אגרוף הדרקון (שנראתה לראשונה בסרט "דרגון בול Z: זעם הדרקון") שלא מחסלת את סופר 17 לגמרי אך פוגעת בו מספיק קשה כדי שגוקו יחסל אותו סופית.

 סאגת הדרקונים האפלים 
בהמשך גוקו מגלה שבשל שימוש מופרז בכדורי הדרקון לאורך השנים, אנרגיה שלילית ניכרת הצטברה בהם, ויצרה את שבעת דרקוני הצל - שבע ישויות חזקות המייצגות את ההשלכות של משאלות העבר. גוקו ופאן מצליחים להביס בקלות יחסית את ששת הדרקונים הראשונים, וכמעט מביסים את הדרקון האחרון, סין שנרון, לפני שהוא שואב לתוכו את כל כדורי הדרקון והופך לדרקון העוצמתי ביותר בשם אומגה שנרון. אומגה שנרון כל כך חזק שאפילו גוקו ווג'יטה סופר סאיין 4 לא מצליחים להביסו, לכן אין להם ברירה אלא להתמזג באמצעות ריקוד המיזוג ולהפוך לגוג'טה. גוג'טה סופר סאיין 4 מצליח לגרום לאומגה שנרון מספיק נזק כדי לגרום לו לפלוט את כדורי הדרקון שהוא שאב ולחזור בחזרה לצורתו המקורית - סין שנרון. אך לפני שהם מחסלים אותו סופית המיזוג נגמר. אומגה שנרון חוזר לעצמו, ומצליח להחריב כמעט את כל הגלקסיה, אך סופו של דבר גוקו מצליח לחסל אותו על ידי שימוש בגנקי דמה (ספיריט בומב) שנוצרה מהאנרגיה של היקום.

בהמשך הדרקון שנרון מציין שלאחר שגוקו יבקש את משאלתו, כדורי הדרקון לא יתפזרו ברחבי הגלקסעה, אלא ייעלמו למשך מאה שנים. גוקו מביע את משאלתו האחרונה שהיא לשקם את כל הנזק שגרמו דרקוני הצל בכדור הארץ ולהחזיר לחיים את כל מי שנפגע במהלך תקופת הקרב מול סופר 17.

הסדרה מסתיימת בהצצה למה שקרה מאה שנים מאוחר יותר, כאשר רואים את פאן בת ה-115 ונכדה, גוקו ג'וניור, נכד נכדתו של גוקו וגם את נכד צאצאיו של ווג'יטה, נלחמים זה בזה. זוהי גם קריצה לספיישל הטלוויזיוני "מורשתו של גיבור".

 דמויות 
הדמויות הראשיות
 סון גוקו - גיבור הסדרה. גוקו הופך בטעות לילד בתחילת הסדרה. למרות שהוא הפך לילד, הוא שמר על כוחו העצום וממשיך בהרפתקאותיו ברחבי היקום.
 פאן - בתם של גוהן ווידל ונכדתו של גוקו. היא מצטרפת לגוקו וטראנקס במסע הבין-גלקטי שלהם בעקבות כדורי הדרקון השחורים.
 טראנקס - הבן של מקיטה ובורמה. הוא מצטרף לגוקו ופאן במסע הבין-גלקטי שלהם בעקבות כדורי הדרקון השחורים.
 אוב - נער בן אנוש בעל כוח לא ייאמן. למעשה הגלגול של קיד בו. גוקו סיים זה עתה לאמן אותו באמנויות הלחימה על מנת שיתפוס את מקומו כמגן של כדור הארץ. בהמשך הסדרה מתמזג עם מאג'ין בו השמן על מנת להילחם בבייבי, והופך למאג'וב.
 מקיטה (וג'יטה) - מקיטה מופיע לראשונה בסאגת בייבי, לקראת אמצע הסדרה. בייבי משתלט על גופו, אך גוקו מצליח להביס אותו ולשחרר את מקיטה מהשפעתו. בהמשך, לומד מקיטה להפוך לסופר סאיין 4 כדי לסייע לגוקו להילחם בדרקוני הצל.

אנטגוניסטים
 ד"ר מיו - מדען אשר אחראי ליצירת בייבי ומוטנטים רבי עוצמה אחרים. הוא מעוניין לכבוש את היקום באמצעות "המכונות המוטנטיות" שלו מלא תפקיד מכריע בסאגת בייבי.
 לוד - אנטגוניסט משני בסאגת הכדורים השחורים. מכונה מוטנטית גדולה במיוחד, מושא ההערצה של כת שסוגדת אליה כאל ומקריבה אליה קורבנות אדם. גוקו וחבריו חייבים לעבור אותו על מנת להשיג את אחד מהדרגון בול. בולע את פאן אך גוקו מצליח לחלץ אותה בתכסיס מחוכם.
 גנרל רילדו (בדיבוב העברי: לירד או לילדה) - אנטגוניסט ראשי בסאגת הכדורים השחורים. סגנו של ד"ר מיו. הוא המנהיג של כוכב הלכת המתכתי M2, שמלא במכונות מוטנטיות. יש לו שליטה במתכת, והוא יכול לספוח אליו עצמים מתכתיים ואף להתמזג עם המתכת שבכוכב הלכת שלו.
 בייבי - האנטגוניסט הראשי בסאגת בייבי. יצור פרזיטי ומרושע אשר מעוניין לנקום בבני שבט הסאיין על כך שהם החריבו בעבר את כוכב הבית שלו ובני הגזע שלו.
 סופר 17 – נוצר כמיזוג של אנדרואיד 17 שבכדור הארץ ביחד עם הכפיל המוטנטי של 17 שנוצר על ידי ד"ר ג'ירו וד"ר מיו. משמש כאנטגוניסט העיקרי בסאגת סופר 17.
 שבעת דרקוני הצל - דרקונים מרושעים שנוצרו מהאנרגיה השלילית שהצטברה בכדורי הדרקון השחורים לאורך השנים. כל דרקון מייצג משאלה ספציפית שהוגשמה בעבר בסדרות הקודמות בזיכיון דרגון בול.
 ריאנשינרון (הייז שנרון) - דרקון שני הכוכבים. נוצר כתוצאה מהמשאלה של אופה (מהאנימה המקורית) להחזיר לחיים את אביו, בורה, שנהרג על ידי שכיר החרב טאו. יש לו כוח שליטה ברעלים וזיהום הסביבה. הוא החלש ביותר מבין שבעת הדרקונים.
 יושינרון (רייג' שנרון) - דרקון חמשת הכוכבים. נוצר כתוצאה מהמשאלה של מאסטר רושי להחזיר לחיים את גוקו לאחר שנהרג בקרב נגד אחיו ראדיץ על מנת שיילחם בנאפה ומקיטה. יש לו שליטה בחשמל, הוא עשוי מחומר דמוי ג'לטין וביכולתו להגדיל את צורתו ולחדש את עצמו.
 ריושינרון (אוקיינוס שנרון) - דרקונית ששת הכוכבים. הדרקונית היחידה ממין נקבה מבין השבעה. נוצרה כתוצאה מהמשאלה של אולונג לבקש תחתוני נשים (על מנת לסכל את המזימה של פילאף לבקש לעצמו חיי נצח). יש לה שליטה על המים והימים.
 צ'ישינרון (נאוטרון שנרון) - דרקון שבעת הכוכבים. נוצר כתוצאה מהמשאלה של בורמה ויאמצ'ה להחזיר לחיים את כל מי שנהרג מידי מאג'ין מקיטה במהלך טורניר אמנויות הלחימה ה-25. יש לו שליטה על האדמה וביכולתו להשתלט על גופים של חיות ובני אדם, ובכך לשנות את צורתו ולהפוך לחזק יותר.
 סושינרון (נובה שנרון) - דרקון ארבעת הכוכבים. נוצר כתוצאה מהמשאלה של המלך פיקורו להפוך לצעיר יותר. יש לו שליטה באש, ובניגוד לדרקונים האחרים הוא לא מרושע לגמרי ומעריך קרב הוגן.
 סאנשינרון (אייס שנרון) - דרקון שלושת הכוכבים. האח התאום של סושינרון. נוצר כתוצאה מהמשאלה שבה ביקשו למחוק את מאג'ין בו מהזכרונות של בני כדור הארץ כדי לאפשר לו להתחיל חיים חדשים. יש לו שליטה בקרח, והוא ההפך הגמור מאחיו בכל הקשור למוסריות.
 אישינרון (סין שנרון) - דרקון הכוכב האחד. נוצר כתוצאה מהמשאלה של מר פופו להחזיר לחיים את כל מי שנהרג על ידי פריזה בכוכב נאמק. אין לו יכולת שליטה באלמנט מסוים כיתר הדרקונים, אך הוא החזק והעוצמתי ביותר מבין כל הדרקונים האפלים. ביכולתו לבלוע את יתר כדורי הדרגון בול האחרים ולהפוך את עצמו לאומגה שנרון, ובכך לקבל גם את רמת האנרגיה והכוחות המיוחדים של כל ששת הדרקונים.

 הפקה 
דרגון בול GT נוצרה על ידי אולפני טואי אנימציה כסדרת המשך בזיכיון של דרגון בול. בעוד שאקירה טוריאמה לא היה מעורב ישירות ביצירת הסדרה, הוא כן יצר חלק מהעיצובים של הדמויות ואת הקונספט הראשוני.

צוות המדבבים בהפקת הדיבוב העברי
הדיבוב המקורי לעברית הופק במהלך העשור הראשון של המאה ה-21 ובוים על ידי אורלי קטן.

בגרסה העברית השתתפו בדיבוב הדמויות:
 אבי מאיר וענונו (סון גוקו)
 איטן גרינברג (סון גוקו הצעיר)
 שירה נאור (פאן)
 לירון לב (טראנקס)
 דני גבע (בייבי)
 אלי לולאי (ד"ר מיו, דון קיר, אישינרון/סין שנרון)
 יובל סגל (אנדרואיד 17, סופר אנדרואיד 17)
 עמי מנדלמן (ג'יל, מקיטה, המלך אנמה, פילאף בפרק 1)
 עידו מוסרי (סון גוהן, דון פארה, סוגורו)
 ינון כהן (סון גוטן בפרק 2)
 דורון בן עמי (סון גוטן)
 אורלי טרי (צ'יצ'י)
 אור אזולאי (וידאל, מארון)
 יפעת זנדני צפריר (בורמה)
 שמחה ברבירו (קרירין, מר פופו, פריז, שו בפרק 1, רג'יק)
 אורנה כץ (אנדרואיד 18, מאי בפרק 1)
 צביקה שוורצברג (פיקורו, שנרון)
 דב רייזר (המספר, קמה-סנין)
 אסף אבידן (דנדה)
 מיכה אוזין סליאן (מר שטן, ד"ר ג'ירו, נאפה)
 דור צויגנבום (מר בו, סושינרון/נובה שנרון)
 איתמר קטן (אובו)
 יהויכין פרידלנדר (המלך קאיו)
 יואב בר לב (קאיושין, סאנשינרון/אייס שנרון)
 גיורא קנת (קאיושין הזקן, סל)
 ניר רון (שדרן אצטדיון אמנויות הלחימה, דולטאקי)
 לירון ברנס (בון פארה, דומאס)
 זהר סדן (סון פארה)
 יורם יוספסברג (גנרל רילדו)
 איתן לונדנר (מוטי מוטי)
 קים סהר (ואלסי בפרק 3, אישה זקנה בגיהנום)
 דניאלה מור (בולה)
 סהר גולדמן (לורד וילו)
 דרור ברקוביץ' (גנרל רילדו בפרק 14, מתאמן בכושר של מר שטן)

 ראו גם 
 דרגון בול סופר - סדרת המשך שיצאה ב-2016 אשר מבוססת על המאנגה המקורית של טוריאמה, ובפועל היוותה אתחול לכל מה שהתרחש בדרגון בול GT.

קישורים חיצוניים




הערות שוליים

קטגוריה:אנימות ומאנגות פעולה
קטגוריה:אנימות ומאנגות קומדיה
קטגוריה:אנימות ומאנגות אמנויות לחימה
קטגוריה:שונן
קטגוריה:סדרות מאנגה
קטגוריה:ערוץ הילדים: תוכניות רכש
קטגוריה:סדרות אנימה
קטגוריה:דרגון בול
קטגוריה:טואי אנימציה: סדרות טלוויזיה
קטגוריה:סדרות אנימה משנות ה-1990
קטגוריה:קראנצ'ירול: סדרות וסרטי אנימה
קטגוריה:סדרות אנימה המבוססות על מאנגה
קטגוריה:סדרות טלוויזיה יפניות שעלו לשידור בשנת 1996